**成語動畫廊【孺子可教】**

《第一場》

時：白天

景：主景

人：YY，博士(博)

△主景。

△YY拿著書問博士。

YY：孺子可教呢句成語係講咩嘢架，你快啲講俾我聽喇吓！

博：得！我馬上就話俾你知喇！秦朝時候……

△CUT，接下場。

《第二場 》

時：白天

景：郊外河邊，有一道橋

人：張良（張），老人（老），博士VO

△接上場。

△天空Pan下河邊草地。

博VO：有一日，張良正在响河邊休息！

△見有蝴蝶在花上飛舞。

△張良起身入鏡。

張：（伸懶腰）呀！今日嘅天氣真係好！

△時見不遠處，有一老人過橋。

△行至橋邊，鞋掉落橋下。

老：呀！

△四看，見張良。

老：喂！細路呀！

張：吓！你叫我呀？

老：呢度得你同我，我唔叫你叫邊個喎！你唔見我跌咗隻

鞋落去橋下面咩，仲唔快啲同我執番上嚟！

張：吓！我……

老：吓咩呀！快啲去執喇！唏吔！

△老人坐橋上等張良執鞋。

張：喂！唔該都冇聲！算喇！見你咁老，就幫你執一次

喇！

△張執起鞋給老人。

張：嗱！

△老人伸出腳示意他穿上。

張：吓！有冇搞錯呀！幫你執番隻鞋呀，仲要幫你著埋

添？

老：做事要有始有終呀！知道嘛！

張：唉！算我倒霉喇！

△張幫老穿上鞋子。

老：哈哈哈……！

△老起身離開。

張：正一怪人！

△老人回。

老：喂！

張：（驚訝）吓！

△老打量著張。

老：孺子可教！孺子可教！……你五日後嚟呢度揾我喇！

△老說完離開。

張：唔！呢個老伯脾氣咁古怪，可能大有來頭嘅！好喇！

我五日後朝早一於嚟呢度，睇吓你搞咩鬼至得！

△張離開。

△仍是河邊景。

博VO：五日之後……

△張良入，見河邊無人。

張：嗯！佢仲未到呀！早知唔使趕得咁辛苦喇！

△張倚著一石頭休息。

△石頭原來是老人。

老：咩未到呀？等到我變化石喇！居然要長輩等你，成何

體統呀？你而家番去，五日後再嚟過！

△老說完走。

張：老伯呀！我下次一定唔會遲到架喇！

△星空Pan下河邊。

博VO：又過咗五日喇！……

△張入，走到橋上。

張：今日咁早！唔會遲到喇掛！（四看）哈哈！果然未

到！

△時橋下傳來聲音。

老：好香呀！好香呀！

張：（驚訝）吓！

△見橋下老在煮茶。

老：喂！細路呀！你又話一定唔會遲到嘅！哼！你睇吓我

响呢度煲好茶，仲飲埋喇，你先至嚟，算點噃！哼！

你番去好好地反省一吓喇！五日後再嚟過呢度，今次

唔好再遲到喇！

張：唔得喇！我下次一定唔可以遲過佢嘅！

△半夜，見月亮。

博VO：於是，又過咗五日喇！……

△見張在橋上等。

張：而家都過咗成個時辰喇！唔通佢唔嚟？

△聽到笑聲。

老：哈哈哈……！果然儒子可教呀！

△老人入，拿一包袱。

張：老伯！

老：我叫做黃石公！而家送套書俾你喇！你番去好好地咁

讀，將來呢佢會幫你建功立業嘅！

△老將包袱給張，打開見太公兵法。

張：太公兵法！好書呀！好書呀！係喇！老伯呀……老

伯？

△老已不知去向。

△Cut。

《第三場》

時：白天

景：主景

人：YY，博士(博)

△見博說話。

博：孺子可教就係用嚟讚啲後輦可以培養成材嘅意思！YY，你而家明白未呀？

YY：哦！我而家明白喇！博士！

△CUT。